**Figyelemfelhívás!**

A talajterhelési díjról szóló 2003. évi LXXXIX. törvény szabályozza a talajterhelési díj fizetésére kötelezettek körét, és többek között a talajterhelési díj bevallására, megfizetésére utaló rendelkezéseket is tartalmaz.

A talajterhelési díj fizetésére az a személy kötelezett, aki a műszakilag rendelkezésre álló közcsatornára nem köt rá, és hatósági engedély hatálya alá tartozó szennyvízelhelyezést – ideértve az egyedi zárt szennyvíztárolót is – alkalmaz.

A talajterhelési díj mértékét minden évben jogszabály határozza meg. A díjat úgy kell kiszámítani, hogy annak alapja az úgynevezett egységdíj **(1.800 Ft/m3).** Ezt az egységdíjat a települési területérzékenységi szorzóval (1,5) meg kell szorozni.

A talajterhelési díj alapja a szolgáltatott vagy egyedi vízbeszerzés esetén a méréssel igazolt, vagy mérés hiányában az átalány alapján meghatározott víz mennyisége. A méréssel igazolt felhasznált víz mennyisége csökkenthető azzal a számlákkal igazolt mennyiséggel, amelyet a kibocsátó a szennyvíztárolójából olyan arra feljogosított szervezettel szállíttat el, amely a folyékony hulladék jogszabályi előírások szerinti elhelyezését igazolja (szennyvízszippantás) illetve csökkentve a külön jogszabály szerinti locsolási célú felhasználásra igénybe vett víz mennyiségével.

**A talajterhelési díj mértéke: 1.800 Ft/m3**

A talajterhelési díjat a lakosoknak, fogyasztóknak kell megállapítania a tárgyévet követő év március 31-ig (**2014. március 31.**), az önkormányzati adóhatóságnál rendszeresített formanyomtatványon kell bevallani, és ugyanezen időpontig megfizetni.

Az elmúlt évben minden fogyasztó kapott értesítést arról, hogy megemelkedett a talajterhelési díj mértéke, de a képviselő-testület még 2013. évben a megfizetés alól mentesítette mindazokat, akik a közcsatornára rácsatlakoztak.

Tiszanána, 2014.

Dr. Joó István sk.

jegyző